stanford-oval/wikipedia huggingface dataset:
BMW 3-sarja (F30)
BMW 3-sarja (F30) 2011–2019

Ensimmäisenä korimallina esiteltiin neliovinen sedan kevään 2012 Geneven autonäyttelyssä. Farmarimalli Touringin ensiesittely oli hieman myöhemmin Leipzigissa. F30 kasvoi pituudeltaan 93 mm ja akseliväliltään 50 mm edellismalliin verrattuna. Takaistuimelle tuli hieman lisää pääntilaa ja lisäksi takajalkatilat kasvoivat 1,5 senttimetriä. 480-litrainen tavaratila on 20 litraa edeltäjää suurempi. Raideleveys kasvoi edessä noin neljä ja takana noin viisi senttimetriä.
Vuoden 2012 Euro NCAP -kolaritestistä BMW F30 sai tulokseksi täydet viisi tähteä.
Vuonna 2015 3-sarjaa uudistettiin kevyesti. Suurimmat ulkonäölliset muutokset tehtiin valoihin: eteen sai LED-ajovalot, ja uudelleenmuotoillut takavalot ovat kokonaan LED-tekniikalla toteutetut. Merkittävämpää oli moottoriosaston uudistuminen. Uudet moottorit edustavat BMW Efficient Dynamics -moottoriperhettä, ja niiden kulutus ja päästöt ovat aiempaa pienemmät. Kolmesylinterinen 1,5-litrainen 318i (135 hv) korvasi aikaisemman 316i:n ja nelisylinterinen 2,0-litrainen 330i (250 hv) 328i:n. Tehokkaimmaksi bensiinimoottoriksi ennen M3-mallia esiteltiin kuusisylinterinen 340i (310 hv). Myös dieselmoottoreita päivitettiin, mutta muutokset olivat vähäisempiä kuin bensiinimoottoreissa. Lisäksi sekä manuaali- että automaattivaihteistot olivat uusia, ja niillä pyritään osaltaan pienentämään polttoaineenkulutusta.
BMW 320d Touring
Facelift-mallin BMW 340i.
BMW M3

3-sarjan urheilumalli M3 esiteltiin coupé-korisen rinnakkaismallinsa M4:n kanssa Detroitin autonäyttelyssä tammikuussa 2014. Auton voimanlähteenä on kaksoisturboahdettu kuusisylinterinen 3,0-litrainen bensiinimoottori, jonka teho on 425 hevosvoimaa. Voimansiirtona on kuusivaihteinen manuaalivaihteisto tai seitsemänportainen kaksoiskytkinvaihteisto.
Aiheesta muualla

Kuvia tai muita tiedostoja aiheesta BMW 3-sarja (F30) Wikimedia Commonsissa
BMW M3
Android-sovelluskehitys

Android-sovelluskehitys on Android-sovellusohjelmien luomista. Android-sovellusten kehittämiseen suositeltu ohjelmointikieli on Kotlin vuodesta 2019 lähtien. Myös Java on edelleen tuettu Android SDK -kehityspaketilla.
Android-sovelluksia voi kehittää myös käyttäen C++ -ohjelmointikieltä ja Android NDK:ta. Näiden tekniikoiden lisäksi on mahdollista toteuttaa niin sanottuja "hybridisovelluksia". Hybridisovellukset toimivat useammalla käyttöjärjestelmällä, mutta eivät pärjää suorituskyvyssä Android SDK:lla ja NDK:lla tehdyille sovelluksille. Lisäksi Android-laitteen sisäisiin laitteisiin, kuten kameraan tai kiihtyvyysanturiin päästään käsiksi vain käyttäen SDK:ta tai NDK:ta.
Android Runtime (ART) on Android-alustalla käytettävä ajoympäristö, joka kääntää ohjelmat natiiville konekielelle. ART on korvannut Dalvik-virtuaalikoneen Androidin versiosta 5.0 alkaen.
Android-kehitystyökalut

Android SDK on ohjelmistokehityspaketti (Software Development Kit), jota käytetään Android-sovellusten toteuttamiseen. Android SDK sisältää kaikki Android-sovelluksen luontiin tarvittavat kirjastot, mukaan lukien kirjastot käyttöliittymien tekoon sekä debuggaustyökalut ja muita työkaluja sovelluskehitykseen.
Virallinen Googlen tarjoama kehitysympäristö on Android Studio, jonka mukana tulee Android SDK. Muita kehitykseen käytettäviä ovat muun muassa Eclipse ja Microsoft Visual Studio.
Pelien kehitykseen käytettäviä työkaluja ovat muun muassa Unity ja Unreal Engine.
Lisäksi Pascal-kielellä voi kehittää Android-sovelluksia ja tätä tukevia työkaluja ovat muun muassa Delphi ja Lazarus.
Sovelluksien tekeminen

Käyttöliittymiä voi tehdä Androidin omalla rajapinnalla (mm. Jetpack) tai esimerkiksi Flutter-kirjastolla.
Sovelluksien kehitykseen voidaan käyttää Java, Kotlin ja C++-ohjelmointikieliä. Sovellukset paketoidaan APK- tai Android App Bundle (AAB) -pakettitiedostoihin, jotka sisältävät sovelluksen ohjelmakoodin lisäksi muun tarvittavan datan ja resurssitiedostot. Sovellukset asennetaan APK-pakettitiedostoista laitteelle.
Eri kielille ja kulttuureille suunnatut tekstit ja muut tiedot sijoitetaan resurssitiedostoihin, jotka liitetään sovelluksen mukaan.
Ohjelmiston testaaminen

Androidille tehtyjä sovelluksia voi testata eri tavoin Android Studiossa: emulaattorilla, yksikkötesteillä (JUnit) ja erilaisten testaustyökalujen avulla (mm. App Crawler, Monkey Testing, monkeyrunner). Android Debug Bridge (adb) tukee testaamista fyysisellä laitteella langattoman yhteyden (Wi-Fi, Android 11 tai uudempi) tai USB-liitännän avulla.
Fyysisellä laitteella debuggaamista varten Android-puhelimesta löytyy valinnat, jotka kytketään päälle laitteen järjestelmäasetuksista.
Esimerkki

Esimerkki Androidin Activity:stä. Activity on luokka, joka tarvitaan Androidissa aina käyttöliittymän näyttämistä varten.
public class MainActivity extends Activity {

    @Override
    protected void onCreate(Bundle savedInstanceState) {
        super.onCreate(savedInstanceState);
        setContentView(R.layout.activity_main);
        // Näytetään pop-up, jossa teksti "Hello world!"
        Toast.makeText(this, "Hello world!", Toast.LENGTH_SHORT).show();
    }
}
Tietoturva

Jokainen Android-sovellus sijaitsee omassa hiekkalaatikossaan tietoturvan vuoksi:
Android-käyttöjärjestelmä on usean käyttäjän Linux-käyttöjärjestelmä, jossa jokainen sovellus on eri käyttäjä
järjestelmä asettaa jokaiselle sovellukselle yksilöllisen tunnuksen, joka on vain järjestelmän käytössä ja sovellus ei sitä tunne: järjestelmä asettaa käyttäjäoikeudet siten, että vain sovellukseen liitetty tunnus voi niitä käyttää
jokaisella prosessilla on oma virtuaalikone, jolloin sovellukset suoritetaan eriytettyinä toisista sovelluksista
jokainen sovellus suoritetaan omassa prosessissa
Sovellukset asennetaan APK-pakettitiedostoina tai Google Play -palveluun lähetettäväksi mahdollisesti myös Android App Bundle (.aab) -tiedostoina, joka on suositeltu muoto julkaistessa sovellusta.
Sovelluksen julkaiseminen

Yleisin paikka Android-sovelluksen julkaisemiselle on Google Play -kauppa. Tunnuksen tekeminen Play-kauppaan maksaa 25 dollaria. Maksulla Google pyrkii minimoimaan niin sanottujen roskasovellusten julkaisemista. Tunnusten luomisen jälkeen käyttäjä voi julkaista sovelluksia Play-kaupassa. Yleensä sovelluksen näkyviin tuleminen muille käyttäjille kestää sovelluksen julkaisemisesta muutamia tunteja. Aika on kuitenkin verrattain vähäinen verrattuna esimerkiksi Applen App Storeen tuleviin sovelluksiin, sillä Google ei tarkista sovelluksia.
Suorituskyvyn seuranta

Android Studiossa on profilointityökalu suorittimen, muistin, verkon ja akun käytön mittaamiseen.
Android vitals on Googlen hanke sovelluksien vakauden ja suorituskyvyn seurantaan laitteilla, joiden käyttäjät ovat valinneet sen käytön. Tällä sovelluskehittäjät saavat tietoa käyttökokemuksen laatuun vaikuttavista seikoista kuten vakaudesta, suorituskyvystä, akun käytöstä ja oikeuksien kieltämisestä.
Ympäristömuuttujat

Android ei käytä ympäristömuuttujia, vaan property-järjestelmää. Jotkin tiedot voidaan asettaa ohjelman käännöksen yhteydessä ja joitakin voi muuttaa adb-komentotulkin avulla. Androidissa on sysprop-rajapinta property-arvojen käsittelyyn sovelluksesta. Propertyillä voidaan muuttaa myös käyttöjärjestelmän toimintaa, kuten SELinuxin käytäntöjä.
Esimerkkikoodin tulos Android-älypuhelimessa.
Book of Common Prayer

Vuoden 1760 painos Book of Common Prayer -kirjasta.
Book of Common Prayer (suom. yleinen rukouskirja) on anglikaanisen kirkon jumalanpalveluksessa käytettävä kirkkokäsikirja. Se sisältää ohjeet jumalanpalveluksiin ja sakramenttien toimittamiseen, ja niiden lisäksi hetkipalveluksesta aamupalveluksen ja iltajumalanpalveluksen sekä psalttarin ja raamatunlukukalenterin niiden päivittäistä käyttöä varten. Alun perin Englannin kirkon käyttöön laadittu teos on historiassaan ilmestynyt useina eri versioina vuosina 1549, 1552, 1559, 1604 ja 1662. Näistä viimeisin versio vuodelta 1662 on edelleen liturginen standardi suurimmalle osalle Kansainyhteisön anglikaanikirkkoja, joskin pieniä uudistuksia on tehty tekstiin tämänkin jälkeen. Myös Kansainyhteisön ulkopuolella anglikaanien käyttämät kirkkokäsikirjat pohjautuvat Book of Common Prayeriin.
Ensimmäinen versio kirjasta julkaistiin vuonna 1549 kuningas Edvard VI:n aikana Englannin uskonpuhdistuksen yhteydessä, kun maassa oli tarve saada kansankielinen käsikirja katolisen kirkon latinankielisen tilalle. Pääosin sen laati teologi ja Canterburyn arkkipiispa Thomas Cranmer, ja sen sovitteleva sisältö sai kritiikkiä sekä konservatiiveilta että ääriprotestanteilta. Reformaattorit voittivat kiistan, ja vuonna 1552 sisältöä muutettiin radikaalisti protestanttiseen suuntaan. Vuonna 1553 valtaistuimelle noussut katolinen kuningatar Maria I kuitenkin palautti viralliseen käyttöön latinalaisen liturgian.
Elisabet I:n korvattua Marian kuningattarena Book of Common Prayer palasi käyttöön pienehkösti uudistettuna vuonna 1559. Muutoksiin lukeutui reaalipreesensin tunnustamisen salliminen sekä paavia loukkaavan rukouksen poistaminen litaniasta. Puritaanit vastustivat näitä uudistuksia, joten Jaakko I:n hallituskauden alussa he vaativat tekstin muuttamista, mikä toteutui jo vuonna 1604.
Aiheesta muualla

Kuvia tai muita tiedostoja aiheesta Book of Common Prayer Wikimedia Commonsissa
The Book of Common Prayer
Anton But

| Anton But |
| --- | --- |

Henkilötiedot
Syntynyt: 3. heinäkuuta 1980 (ikä 44) Harkova, Ukrainan SNT, Neuvostoliitto
Kansalaisuus:   Venäjä  Ukraina
Jääkiekkoilija
Pelipaikka:  vasen laitahyökkääjä
Maila:  oikea
Pituus:  188 cm
Paino:  97 kg
Seura
Seura:  ei joukkuetta
Pelaajaura
Pääsarjaura:  1998–
Aik. seurat:  Torpedo/Lokomotiv Jaroslavl (RSL/KHL) SKA Pietari (RSL/KHL) TsSKA Moskova (KHL) Metallurg Magnitogorsk (KHL) Jugra Hanty-Mansijsk (KHL) Dizel Penza (VHL) Severstal Tšerepovets (KHL)
NHL-varaus:  119. varaus, 1998 New Jersey Devils
Anton Mykolajovytš But (ukr. Антон Миколайович Бут, ven. Антон Николаевич Бут, Anton Nikolajevitš But; s. 3. heinäkuuta 1980 Harkova, Ukrainan SNT, Neuvostoliitto) on venäläis-ukrainalainen jääkiekkoilija, joka pelasi kaudella 2014–2015 KHL-joukkue Severstal Tšerepovetsissa. Hän on pelipaikaltaan vasen laitahyökkääjä ja laukoo oikealta.
Ura > Seuraura

But on Družba-78 Harkovan kasvatti. Hän pelasi ensimmäiset miesten pelinsä kuitenkin Venäjällä Torpedo Jaroslavlin kakkosjoukkueessa maan toiseksi korkeimmalla sarjatasolla Vysšaja Ligassa kaudella 1997–1998. New Jersey Devils varasi Butin viidennellä kierroksella 119. pelaajana NHL:n varaustilaisuudessa 1998. Kaudella 1998–1999 hän debytoi Superliigassa, jossa But pelasi viisi runkosarjaottelua ilman tehopisteitä. Kaudella 2000–2001 hänen tehonsa 14+6=20 riittivät Lokomotiv Jaroslavlin (ent. Torpedo Jaroslavl) sisäisen maalipörssin voittoon ja sisäisen pistepörssin toiseen sijaan. Kaudella 2001–2002 But oli 14 osumallaan joukkueen kolmanneksi paras maalintekijä. Hän voitti kauden päätteeksi Venäjän-mestaruuden.
Marraskuussa 2001 New Jersey Devils kauppasi Butin pelaajaoikeudet, Josef Boumediennen ja Sascha Gocin Tampa Bay Lightningiin vaihdossa Andrei Zjuziniin. But ei kuitenkaan missään vaiheessa siirtynyt Pohjois-Amerikkaan. Kaudella 2002–2003 hän oli Jaroslavlin paras maalintekijä ja toiseksi paras pistemies Andrei Kovalenkon jälkeen tehoilla 16+13=29. But voitti kauden päätteeksi Venäjän-mestaruuden. Kaudella 2003–2004 hän oli 11 osumallaan joukkueen kolmanneksi paras maalintekijä Vladimir Samilinin kanssa. But edusti Jaroslavlia kauden aikana myös Spengler Cupissa, jossa hän oli joukkueen paras pistemies tehoilla 2+2=4. Kaudella 2004–2005 But oli tehoilla 12+22=34 Jaroslavlin paras syöttäjä Vladimir Antipovin kanssa ja toiseksi paras pistemies hänen jälkeensä. Kaudella 2005–2006 But teki Venäjän pääsarjatason yhden kauden piste-ennätyksensä tehoilla 16+21=37, joilla hän voitti Jaroslavlin sisäisen pistepörssin. But jakoi koko Superliigan pistepörssin kuudennen sijan Metallurg Magnitogorskin Ruslan Nurtdinovin kanssa.
Kaudeksi 2006–2007 But siirtyi SKA Pietariin, jonka toiseksi paras maalintekijä hän oli Aleksei Akifjevin kanssa ja kolmanneksi paras pistemies Aleksandr Drozdetskin kanssa tehoilla 13+13=26. Kaudella 2007–2008 But oli 15 osumallaan joukkueen toiseksi paras maalintekijä David Nemirovskyn kanssa. Kevään 2008 pudotuspeleissä hän oli Pietarin paras maalintekijä ja jakoi sisäisen pistepörssin voiton Kirill Safronovin kanssa tehoilla 4+1=5. Kaudeksi 2008–2009 But siirtyi pelaamaan Superliigan tilalle perustettua KHL:ää TsSKA Moskovan paitaan ja oli joukkueen kolmanneksi paras pistemies tehoilla 12+21=33. Kaksi seuraavaa kautta hän pelasi taas SKA Pietarissa, jonka kolmanneksi paras maalintekijä But oli 19 osumallaan kaudella 2009–2010.
But siirtyi kaudeksi 2011–2012 Metallurg Magnitogorskiin, josta hän jatkoi kaudeksi 2012–2013 Jugra Hanty-Mansijskiin. But oli tehoilla 13+18=31 joukkueen paras syöttäjä Marek Trončinskýn kanssa ja sijoittui Jugran sisäisessä pistepörssissä kolmanneksi. Kaudeksi 2013–2014 hän palasi kaksivuotisella sopimuksella Lokomotiv Jaroslavliin. Joulukuussa 2013 seura kuitenkin lähetti Butin VHL-joukkue Dizel Penzaan. Vain kolmen siellä pelatun ottelun jälkeen Jaroslavl purki hänen sopimuksensa. But ei pelannut enää loppukaudella. Jouluna 2014 hän teki kaksisuuntaisen sopimuksen Severstal Tšerepovetsin kanssa oltuaan ilman sopimusta alkukauden 2014–2015.
Ura > Maajoukkueura

| Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Hopeaa | Ruotsi 2000 | jääkiekko |  |
| Alle 18-v. EM-kilpailut  | Alle 18-v. EM-kilpailut  | Alle 18-v. EM-kilpailut  |  |
|  Pronssia | Ruotsi 1998 | jääkiekko |  |
But edusti Venäjää MM-kilpailuissa vuonna 2001, jolloin hän jakoi kolmella osumallaan joukkueen sisäisen maalipörssin voiton Andrei Razinin ja Valeri Karpovin kanssa. But jakoi myös Venäjän sisäisen tehotilaston voiton Pavel Datsjukin kanssa lukemalla +4. Hän pelasi myös alle 20-vuotiaiden MM-kilpailuissa vuonna  2000, jolloin But voitti hopeaa sekä alle 18-vuotiaiden EM-kilpailuissa vuonna 1998 voittaen pronssia.
Muuta

Butin poika Daniil pelaa Lokomotiv Jaroslavlin junioreissa.
Bootlegs & B-Sides (Luniz)

| Bootlegs & B-Sides Luniz |
| --- | --- | --- |

Kokoelmalevyn tiedot
 Äänitetty : 1995-1997
 Julkaistu: 1997
 Tuottaja(t): Yukmouth, Numskull
 Tyylilaji: hip hop
 Levy-yhtiö: C-Note Records
Lunizin muut julkaisut
| Lunitik Muzik 1997 | Bootlegs & B-Sides 1997 | Silver & Black 2002 |
Bootlegs & B-Sides on kokoelma-albumi rap-ryhmä Lunizilta. Albumi julkaistiin vuonna 1997.
Kappalelista

"I Got 5 on It"- 4:14
"Scandalous"- 4:57
"Dirty Rats"- 4:17
"Scope"- 4:17
"She's a Freak"- 4:33
"Cream"- 4:45
"Riding Dirty"- 4:37
"911"- 6:35
"Thangz"- 5:08
"Gunz"- 5:05
"Stupid"- 4:57
Bookends

| Bookends Simon & Garfunkel |
| --- | --- | --- |

Studioalbumin tiedot
 Julkaistu: 1968
 Tuottaja(t): Paul Simon, Art Garfunkel, Roy Halee
 Tyylilaji: folk-rock
 Kesto: 27.68
 Levy-yhtiö: Columbia Records
Simon & Garfunkelin muut julkaisut
| The Graduate 1968 | Bookends 1968 | Bridge Over Troubled Water 1970 |
Bookends on Simon & Garfunkelin vuonna 1968 julkaistu studioalbumi. Se pysyi Yhdysvaltojen albumilistan sijalla 1 seitsemän viikkoa. Tuottajina olivat Paul Simon, Art Garfunkel ja Roy Halee.
Kappaleet > A-puoli

Bookends Theme – 0.32
Save The Life Of My Child – 2.49
America – 3.36
Overs – 2.15
Voices Of Old People – 2.07
Old Friends – 2.36
Bookends Theme – 1.20
Kappaleet > B-puoli

Fakin´It – 3.17
Punky´s Dilemma – 2.13
Mrs. Robinson – 4.03
A Hazy Shade Of Winter – 2.17
At The Zoo – 2.23
Simon & Garfunkel
| --- | --- |
Studioalbumit:   Wednesday Morning, 3 A.M. (1964)  Sounds of Silence (1966)  Parsley, Sage, Rosemary and Thyme (1966)  The Graduate (1967)  Bookends (1968)  Bridge over Troubled Water (1970) 
Konserttitallenteet:   Live from New York City, 1967 (1967)  Live 1969 (1969)  The Concert in Central Park (1981)  Old Friends: Live on Stage (2004) 
Kokoelmat:   Simon and Garfunkel’s Greatest Hits (1972)  The Definitive Simon & Garfunkel (1991)  Old Friends (1997)  The Best of Simon & Garfunkel (1999)  The Columbia Studio Recordings (1964–1970) (2001)  The Essential Simon & Garfunkel (2003) 
Kappaleita:   Simon & Garfunkelin kappaleet
Australiansotka

| Australiansotka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Sotkat Aythya
Laji::  australis
Kaksiosainen nimi
 Aythya australis  (Eyton, 1838) 
Katso myös
   Australiansotka Wikispeciesissä   Australiansotka Commonsissa 
Infobox OKNimi-testi OKIUCN-testi OK: 
Australiansotka (Aythya australis) on sorsalintu.
Levinneisyys

Australiansotkaa tavataan suuressa osassa Australiaa. Sen populaatio on suuri, ja sen kannankehitys on vakaa. Laji on luokiteltu elinvoimaiseksi.
Brian Welch

| Brian Welch |
| --- | --- |
 Brian Welch Phoenixissa lokakuussa 2010.
Henkilötiedot
Syntynyt: 19. kesäkuuta 1970 (ikä 54) Torrance, Kalifornia
Ammatti:  muusikko
Muusikko
Taiteilijanimi:  Head
Aktiivisena:  1989–
Tyylilajit:  nu metal, alternative metal, heavy metal, kristillinen metalli
Soittimet:  kitara, laulu, syntetisaattori
Yhtyeet:  Korn (1993–2005, 2013–)   Love and Death (2012–)
Levy-yhtiöt:  Driven, Warner, Headdog Music
Aiheesta muualla
www.brianheadwelch.net
  [ Muokkaa Wikidatassa ] [ ohje ]  
Brian Philip "Head" Welch (s. 19. kesäkuuta 1970 Torrance, Kalifornia) on Korn-yhtyeen toinen kitaristi. Hänet tunnetaan paremmin hänen lempinimellään "Head". Hän myös on taustalaulajana monissa Kornin kappaleissa, ja hän laulaa mm. kappaleen Low Rider.
Welch oli riippuvainen metamfetamiinista jo Korn-yhtyeen alkuajoista saakka, ja se kävi hänelle erittäin raskaaksi yhtyeen Take a Look in the Mirrorin aikoihin. Korn ilmoitti 22. helmikuuta 2005, että 13 vuoden jälkeen Welch aikoo jättää yhtyeen, lainaten että hän "..oli valinnut Herran Jeesus Kristuksen hänen pelastajakseen, ja hän pyhittää musiikillisen toimintansa tähän." Welch kastettiin myöhemmin saman vuoden keväänä Jordan-joessa ja on nyt jättänyt huumeiden käytön.
Welch on työstänyt sooloprojektiansa ja sen albumia Save Me from Myself, joka julkaistiin syyskuussa 2008. Mukana albumilla on mm. Nine Inch Nails -yhtyeen rumpalina toiminut Josh Freese. Brian Welch on julkaisut myös samannimisen kirjan Save Me From Myself, joka kertoo hänen lapsuudestaan, urastaan Kornissa, huumeriippuvuudesta, uskoontulostaan sekä uudesta soolouran alusta. Heinäkuussa 2008 julkaistiin Welchin sooloalbumin ensimmäinen single "Flush". Vuonna 2012 Brian perusti yhtyeen nimeltä Love and Death. Yhtyeen ensimmäinen albumi "Between Here and Lost" julkaistiin tammikuussa 2013. Pitkän tauon jälkeen yhtye julkaisi toisen albuminsa "Perfectly Preserved" helmikuussa 2021.
Brian esiintyi ensimmäisen kerran Kornin kanssa seitsemään vuoteen toukokuussa 2012 Carolina Rebellion festivaaleilla. Brian oli mukana kappaleessa Blind. Welch palasi virallisesti Kornin kokoonpanoon toukokuussa 2013. Brian on julkaissut Kornin kanssa paluunsa jälkeen kolme albumia ja yhtye on saanut osakseen kiitosta tunnetuksi tulleen kitarasoundin paluusta, joka on suuresti Brianin ansiota.
Diskografia > Love and Death

Chemicals EP (2012)
Between Here & Lost (2013)
Perfectly Preserved (2021)
Diskografia > Singlet

Chemicals (24. huhtikuuta 2012)
The Abandoning (30. marraskuuta 2012)
I W8 4 U (9. tammikuuta 2013)
Diskografia > Kornin kanssa

Korn (1994)
Life Is Peachy (1996)
Follow the Leader (1998)
Issues (1999)
Untouchables (2002)
Take a Look in the Mirror (2003)
Greatest Hits, Volume 1 (2004)
The Paradigm Shift (2013)
The Serenity of Suffering (2016)
The Nothing (2019)
Diskografia > Sooloalbumit

Save Me from Myself (julkaistiin syyskuussa 2008)
Diskografia > Soolosinglet

Flush (5. heinäkuuta 2008)
Paralyzed (4. lokakuuta 2011)
Diskografia > Kirjallisuus ja filmografia

Save Me From Myself (3. heinäkuuta 2007)
Washed By Blood (2008)
Stronger: Forty Days of Metal and Spirituality (2010)
With my Eyes Wide Open: Miracles & Mistakes on My Way Back to KoRn (31. lokakuuta 2015)
Loud Krazy Love (dokumenttielokuva) (15. toukokuuta 2018)
Aiheesta muualla

Brian "Head" Welch (Instagram)
Love and Death yhtyeen virallinen Instagram
Love and Death yhtyeen virallinen kotisivu
Brian "Head" Welch (virallinen kotisivu)
Brian Welchin CNN haastattelun osa 1
Brian Welchin CNN haastattelun osa 2
Korn
| --- | --- |
Studioalbumit:   Korn  Life Is Peachy  Follow the Leader  Issues  Untouchables  Take a Look in the Mirror  See You on the Other Side  Untitled  Korn III: Remember Who You Are  The Path of Totality  The Paradigm Shift  The Serenity of Suffering  The Nothing  Requiem 
Kokoelmat ja livealbumit:   Greatest Hits, Volume 1  Live & Rare  MTV Unplugged: Korn  Korn Kovers 
EP:t:   Neidermeyer's Mind  Live at the Palace  All Mixed Up 
Singlet:   Blind  Shoots and Ladders  Need To  Clown  No Place to Hide  A.D.I.D.A.S.  Good God  Got the Life  Freak on a Leash  Children of the Korn  Falling Away from Me  Make Me Bad  Somebody Someone  Here to Stay  Thoughtless  Alone I Break  Did My Time  Right Now  Y'all Want a Single  Everything I've Known  Word Up!  Another Brick in the Wall  Twisted Transistor  Coming Undone  Politics  Freak on a Leash (MTV Unplugged)  Evolution  Hold On  Kiss  Haze  Oildale (Leave Me Alone)''  Let The Guilt Go  Get up!  Narcissistic Cannibal  Never Never  Spike In My Vains  Hater  Rotting In Vain  Take Me  Black Is the Soul  You'll Never Find Me  Can You Hear Me  Start The Healing  Forgotten  Lost in the Grandeur 
Singlet:   Christmas Song  I Can Remember  Fuck Dying  Jingle Balls  Hypocrites  Creep  Haze  Chaos Lives in Everything  Love & Meth  Insane  A Different World  Cold 
DVD:t:   Who Then Now?  Deuce  Korn Live  Live on the Other Side  Chopped, Screwed, Live and Unglued  Korn: Live in Montreux 2004
Anton Cederholm

| Anton Cederholm> Henkilötiedot |
| --- | --- |
Syntynyt: 21. helmikuuta 1995 (ikä 29) Helsingborg, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  93 kg
Seura
Seura:  Vancouver Canucks / Utica Comets
Sarja:  NHL / AHL
Pelinumero:  2
Pelaajaura
Pääsarjaura:  2012–
Aik. seurat:  Rögle BK (SHL) AIK IF (Allsv.)
NHL-varaus:  145. varaus, 2013 Vancouver Canucks
Anton Cederholm (s. 21. helmikuuta 1995 Helsingborg, Ruotsi) on ruotsalainen jääkiekkopuolustaja, joka pelaa kotimaansa toiseksi korkeimmalla sarjatasolla HockeyAllsvenskan-joukkue AIK IF:ssä lainalla NHL-joukkue Vancouver Canucksista. Hän pelannee lähinnä AHL-joukkue Utica Cometsissa.